**П Р О Т О К О Л**

**№ 45**

**от извънредно заседание на Общински съвет Иваново, област Русе**

**проведено на 04.10.2022 г. в заседателната зала на община Иваново, област Русе**

На 04.10.2022 г. от 11,00 часа Общинския съвет при Община Иваново, област Русе проведе извънредно заседание.

На заседанието присъстваха 12 общински съветника при общ брой 13.

Отсъства: г-жа Мариета Банчева

В работата на Общинския съвет взе участие:

Г-н Пламен Дончев – Зам.-кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

КВОРУМ: 12

Г-н Мариян Драшков – Уважаеми общински съветници, уважаеми г-н Дончев, имате покани с дневния ред. Който е съгласен с така предложения дневен ред, моля да гласува!

ГЛАСУВА СЕ:

“за” – 12 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Кандидатстване на Община Иваново пред Фонд „Социална закрила“ с проектно предложение „Закупуване на автомобил за нуждите на Домашен социален патронаж в Община Иваново” и осигуряване на съфинансиране по проекта.

Вносител: Георги Миланов – Кмет на Община Иваново

Докладна записка вх. № 357/ 29.09.2022 г.

ПО ПЪРВА ТОЧКА:

Г-н Мариян Драшков – По Докладна записка вх.№ 357 относно Кандидатстване на Община Иваново пред Фонд „Социална закрила“ с проектно предложение „Закупуване на автомобил за нуждите на Домашен социален патронаж в Община Иваново” и осигуряване на съфинансиране по проекта, давам думата на г-н Киряков за становище на трета комисия?

Г-н Димчо Киряков – Разгледахме докладната записка на комисии, трябва да се приеме, положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Втора комисия, подкрепяме докладната записка.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Борис \*\*\*\*\*\*\*\* Йорданов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | - |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№ 511

На основание чл. 21, ал. 1, т.6 и т. 23 и ал.2, във връзка с чл. 27, ал. 4 и ал.5 и чл. 17, ал. 1, т.7 от Закона за местно самоуправление и местна администрация и чл.60, ал.1 от АПК, Общински съвет - Иваново РЕШИ:

1. Общински съвет-Иваново **дава съгласие** за кандидатстване на Община Иваново пред Фонд „Социална закрила“ към МТСП с проектно предложение „Закупуване на автомобил за нуждите на Домашен социален патронаж в Община Иваново” за финансиране от Фонд „Социална закрила“ към Министерство на труда и социалната политика за максимално допустимия размер за безвъзмездно финансиране – до 36 000 лв. с ДДС.

           2. **Поема ангажимент** за осигуряване на необходимото съфинансиране в размер на 10% от общата стойност на проекта за сметка на бюджета на Община Иваново.

3. **Дава съгласие** Община Иваново да заплати цялата сума при доставката на автомобила по проекта.

4. **Задължава** Община Иваново, при сключване на договор за финансиране на проекта, да не извършва разпоредителни сделки със закупения лекотоварен автомобил за период не по-малко от три години от датата на приключване на договора, до изтичане на гаранционния срок на автомобила, както и да поддържа и съхранява автомобила.

5. **Задължава** Община Иваново, при сключване на договор за финансиране на проекта, да запази функцията и собствеността на придобития автомобил за срок от три години от датата на приключване на договора и до изтичане на гаранционния срок на автомобила.

6. **Възлага** на кмета на община Иваново да организира подготовката и подаването на проектопредложението, както и управлението и реализирането на проекта след евентуалното му одобрение.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 3 (три) листа и 2 (два) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*